PRC Language Lab: Gebruik dit vir taalontwikkeling (Engelse woordeskat). Jy kan foto’s van familielede en klasmaats laai om die name te leer ken. Tel (lees) die getalle ritmies terwyl julle aksies doen soos hande klap, knieë tik, ens. Belewing help baie… Tel weer soos bo (op dieselfde ritme) terwyl jy tellers twee-twee van een posisie of houer na ‘n ander skuif. Dis goed as ouer en kind elkeen sy eie honderdblok en tellers het, sodat julle albei aktief besig is. ‘n Getallyn is ‘n ander manier om die skuif of aantellery aan te dui. Gebruik ‘n knoop of Monopoly-skuifstuk en hop na die getalle soos julle tel (Ma se maatband werk baie goed hier). Pak speelgoed in ‘n ry en wys uit. Watter speelding staan eerste? Laaste? Maak oulike hartjie- of skoenlapperdosies uit karton. Rol die buitelyne op gekleurde karton of selfs “scrap book” papier af voordat julle begin knip en vou. Rond die hartjie of skoenlapper met gom en blinkertjies af.